text: সিরাজদিখানে ভূমিহীনদের জমি ও ঘর নির্মাণ কাজের উদ্বোধন | মুন্সিগঞ্জের খবর
  By Munshigonj24.com on 24/11/2020
  বঙ্গবন্ধু জন্মশত বার্ষিকী উপলক্ষে
  বঙ্গবন্ধুর জন্মশতবার্ষিকী উপলক্ষে প্রধানমন্ত্রীর অগ্রাধিকার প্রকল্প হতে মুন্সীগঞ্জের সিরাজদিখানে ভুমিহীন পরিবারের মাঝে জমি ও ঘর বিতরণ করা হয়েছে। এ উপলক্ষে মঙ্গলবার (২৪ নভেম্বর) উপজেলার বাসাইল ইউনিয়নের দক্ষিন রাঙাবিলা গ্রামে ৬ টি ঘরের ভিত্তি প্রস্তুর স্থাপন করা হয়।
  এ সময় উপস্থিত ছিলেন উপজেলা চেয়ারম্যান মহিউদ্দিন আহমেদ, উপজেলা নির্বাহী কর্মকর্তা সৈয়দ ফয়েজুল ইসলাম, সহকারী কমিশনার (ভূমি) আহমেদ সাব্বির সাজ্জাদ, প্রকল্প বাস্তবায়ন কর্মকর্তা আইমিন সুলতানা, বাসাইল ইউপি চেয়ারম্যান সাইফুল ইসলাম, বাসাইল ইউপি আওয়ামীলীগের সভাপতি তাইফুর রহমান ডালু, প্রেসক্লাব সভাপতি ইমতিয়াজ বাবুলসহ আরো অনেকে।
  উপজেলা নির্বাহী কর্মকর্তা সৈয়দ ফয়েজুল ইসলাম বলেন, বঙ্গবন্ধুর জন্মশতবার্ষিকী উপলক্ষে যাদের ঘর ও বাড়ী নাই তাদের ঘর এবং জায়গা দেওয়ার কার্যক্রম শুরু হয়েছে। সিরাজদিখানে ৩০৪ জন ভুমিহীন রয়েছে, যাচাই বাচাই করে তাদের মধ্য থেকে ২৫ জন ভূমিহীন পরিবারকে পর্যায় ক্রমে জায়গা ও ঘর দেওয়া হবে। প্রাথমিক পর্যায়ে ৬ জনকে ভুমি ও ঘর নির্মাণের ভিত্তি প্রস্তুর কাজের উদ্বোধন করা হয়েছে।